**ПАЛАЖЭННЕ**

 **аб арганізацыі і правядзенні ІV адкрытага конкурсу народнага танца ”Паазерскія тапаткі“ ў межах Міжнароднага свята традыцыйнай культуры ”Браслаўскія зарніцы“**

1. Дадзенае Палажэнне вызначае парадак арганізацыі і правядзення ІV адкрытага конкурсу народнага танца ”Паазерскія тапаткі“ ў межах Міжнароднага свята традыцыйнай культуры ”Браслаўскія зарніцы“ (далей – конкурс).
2. Конкурс праводзіцца з мэтай папулярызацыі, аднаўлення і захавання нацыянальнага народнага танца сваёй краіны; развіцця танцавальнага руху; падтрымкі і ўдасканалення дзейнасці харэаграфічных калектываў; садзейнічання стварэнню ў культурна-асветніцкіх, навучальных установах, працоўных калектывах харэаграфічных гурткоў.
3. Месцам правядзення конкурсу з’яўляецца г.Браслаў Віцебскай вобласці.
4. Конкурс праводзіцца ў межах Міжнароднага свята традыцыйнай культуры ”Браслаўскія зарніцы“ 2 чэрвеня 2024 года.
5. Арганізатарамі конкурсу з’яўляюцца: упраўленне культуры Віцебскага аблвыканкама; Браслаўскі раённы выканаўчы камітэт; ДУ ”Віцебскі абласны метадычны цэнтр народнай творчасці“.
6. Удзельнікі конкурсу:

6.1. Для ўдзелу ў конкурсе запрашаюцца харэаграфічныя калектывы ва ўзроставай групе ад 14 год з Віцебскай і іншых абласцей Рэспублікі Беларусь, замежных краін.

6.2. Удзельнікі конкурсу накіроўваюць заяўкі ў электронным альбо друкаваным варыянце да 15 мая 2024 года на адрас ДУ ”Віцебскі абласны метадычны цэнтр народнай творчасці“: 210026, г.Віцебск, вул.Леніна, д.35А, тэл./факс:8 (0212) 26-29-27, amcnt@yandex.by.

7. Умовы і парадак правядзення конкурсу.

7.1. У конкурсе прымаюць удзел калектывы ў наступных намінацыях:

 ”Народны танец“ (танцы народаў свету);

 ”Беларускі народны танец“;

 ”Народны танец у сучаснай інтэрпрэтацыі“.

7.2. Патрабаванні да ўдзельнікаў конкурсу:

павінны быць апрануты ў нацыянальны касцюм сваёй краіны;

выкананне аўтарскіх ці апрацаваных твораў дазваляецца;

выступленне ўдзельнікаў ажыццяўляецца пад акампанемент музычных інструментальных ансамбляў або музычную фанаграму.

8. Для падвядзення вынікаў і вызначэння пераможцаў ствараецца журы з ліку спецыялістаў сферы культуры, якое ацэньвае выкананне танцаў ўдзельнікамі танцавальнага конкурсу; афармляе пратаколы вынікаў танцавальнага конкурсу; вызначае пераможцаў танцавальнага конкурсу; інфармуе ўдзельнікаў пра вынікі танцавальнага конкурсу.

8.1. Рашэнне журы афармляецца пратаколам, які падпісваецца кожным членам журы.

8.2. Падвядзенне вынікаў конкурсу ажыццяўляецца журы адкрытым галасаваннем па кожным з удзельнікаў.

8.3. Рашэнне журы з’яўляецца канчатковым і перагляду не належыць.

8.4. Крытэрыі ацэнкі выступленняў удзельнікаў конкурсу:

жанравая разнастайнасць;

захаванасць нацыянальнага рэпертуару і мастацкага стылю;

здольнасць да імправізацыі;

узровень выканальніцкага майстэрства;

адпаведнасць касцюмаў нацыянальным традыцыям сваёй краіны.

9. Падвядзенне вынікаў і ўзнагароджанне ўдзельнікаў танцавальнага конкурсу.

9.1. Лепшым харэаграфічным калектывам прысуджаюцца званні: ”Гран-пры“; ”Лаўрэат“ І, ІІ, ІІІ ступеняў у кожнай з намінацый. Астатнія ўдзельнікі атрымліваюць дыпломы за ўдзел у конкурсе. Журы мае права не прысуджаць усе дыпломы.

10. У дзень выступлення выканаўцы павінны мець спісы ўдзельнікаў, якія павінны ўтрымліваць наступную інфармацыю: прозвішча, імя, імя па бацьку, год нараджэння, адрас, пашпартныя дадзеныя і ролю ў калектыве, у 2-х экзэмплярах, а таксама павінны быць завераны арыгінальным подпісам кіраўніка і пячаткай установы (Дадатак 2).

11. Фінансаванне ажыццяўляецца за кошт арганізатараў конкурсу ў адпаведнасці з каштарысам выдаткаў і дзеючым заканадаўствам.

 Даведкі па тэлефоне: 8(0212)26-29-41, +37529212-87-75, Панэ Вольга Рыгораўна, галоўны балетмайстар ДУ ”Віцебскі АМЦНТ“.

Дадатак 1

ЗАЯЎКА

на ўдзел у ІV адкрытым конкурсе народнага танца ”Паазерскія тапаткі“ ў межах Міжнароднага свята традыцыйнай культуры ”Браслаўскія зарніцы“

 чэрвеня 2024 г. г.Браслаў

1. Поўная назва калектыву, у якім здзейснена пастаноўка\_\_\_\_\_\_\_\_\_
2. Поўная назва ўстановы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (назва калектыву, Палаца альбо Дома культуры, пры якім ён створаны)

1. Намінацыя, назва твора, аўтара музыкі і прозвішча, імя, імя па бацьку балетмайстара-пастаноўшчыка\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Прозвішча, імя, імя па бацьку кіраўніка калектыву (без скарачэння)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Акампанемент\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Наяўнасць фанаграмы (ёсць, няма)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

тэхнічныя ўмовы паказу (флэшка,СD/DVD, міні-дыскі)\_\_\_\_\_\_\_\_\_\_\_

1. Колькасць хвілін кожнага нумара\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Агульная колькасць удзельнікаў\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Прозвішча, імя, імя па бацьку кіраўніка кіраўніка дэлегацыі­­­­­­

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Спіс удзельнікаў, зацверджаны начальнікам аддзела ідэалагічнай работы, культуры і па справах моладзі (аддзела культуры) гаррайвыканкама з пячаткай\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Кантактны тэлефон кіраўніка калектыву (службовы, хатні, мабільны)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подпіс кіраўніка,

накіроўваючай арганізацыі \_\_\_\_\_\_\_\_\_\_\_\_\_\_\_\_\_

м.п.

Дадатак 2

Спіс удзельнікаў

ІV адкрытага конкурсу народнага танца

”Паазерскія тапаткі“ ў межах Міжнароднага свята традыцыйнай культуры ”Браслаўскія зарніцы“

4 чэрвеня 2023 г. г. Браслаў

|  |  |  |  |  |
| --- | --- | --- | --- | --- |
| № п/п | Прозвішча, імя, імя па бацьку | Год нараджэння | Адрас | Роля ўкалектыве |
| 1 |  |  |  | Удзельнік |
| 2 |  |  |  |  |

Подпіс кіраўніка накіроўваючай арганізацыі